Държавен вестник, бр. 44, 2022 г., стр. 67

БРОЙ  44	
Д Ъ Р Ж А В Е Н  В Е С Т Н И К 	
СТР.  67  
119 
 
10.3. Ако крайният ефект от повреда е класифициран като опасен или катастрофален, обикновено се 
изисква резервно оборудване, за да може да бъде предотвратен или сведен до минимум. При опасни 
последици от повредите могат да бъдат предприети коригиращи оперативни процедури. 
 
11 Откриване на неизправност 
11.1. При анализа на характера и последствията от повредите като цяло се анализират само ефектите от 
повреди, основаващи се на една повреда в системата, и се идентифицират средства за откриване на 
повреди, като например визуални или звукови предупредителни устройства, автоматични сензорни 
устройства, измервателни уреди или други уникални устройства за индикация. 
 
11.2. Когато повредата на системния елемент не може да бъде открита (т.е. Скрита повреда или повреда, 
която не дава визуална или звукова индикация на оператора) и системата е в състояние да продължи с 
конкретната си работа, анализът се разширява, за да се определят ефектите от втората повреда, която в 
комбинация с първата неизправност може да доведе до по-сериозен ефект от повредите, напр. опасен 
или катастрофален ефект. 
 
12 Коригиращи мерки 
12.1. Идентифицира се и се оценява и реакцията на резервното оборудване или всяко коригиращо 
действие, инициирано на дадено системно ниво с цел предотвратяване или намаляване на ефекта от 
режима на повреда на системен елемент или оборудване. 
 
12.2. Описват се конструктивните разработки на всяко системно ниво за анулиране на ефектите от 
неизправностите или повредите, като например контролиране или деактивиране на системни елементи с 
цел спиране на генерирането или разпространението на ефектите от повредите, или активиране на 
резервни елементи или системи в режим на готовност.  Коригиращите конструктивни разработки 
включват: 
.1. резервни системи, които позволяват непрекъсната и безопасна работа; 
.2. предпазни устройства, механизми за наблюдение или сигнализация, които дават възможност за 
ограничаване на работата или ограничаване на повредите; и 
.3. алтернативни режими на работа. 
 
12.3. Трябва да се опишат мерките, които изискват действие от страна на оператора за избягване или 
смекчаване на ефектите от предполагаемата неизправност.  Когато се оценяват средствата за 
елиминиране на последиците от локални неизправности се вземат предвид възможността и ефектът от 
грешката на оператора, ако коригиращото действие или стартирането на резервните системи изисква 
действие от страна на оператора. 
 
12.4. Следва да се отбележи, че коригиращите действия, приемливи за един работен режим, може да не 
са приемливи за друг, напр. резервен системен елемент със значително закъснение, който трябва да 
бъде приведен в действие, като същевременно отговаря на работния режим „нормални условия за 
корабоплаване при пълна скорост“, може да доведе до катастрофален ефект в друг работен режим, напр. 
„максимално допустима експлоатационна скорост във води с натоварен трафик“. 
 
13 Използване на понятието вероятност 
13.1. Ако не са предвидени коригиращи мерки или резервни системи, както е описано в предходните 
параграфи, като алтернатива вероятността за възникване на неизправност трябва да отговаря на 
следните критерии за приемане: 
.1. режим на неизправност, който има катастрофален ефект, се оценява като изключително невероятен; 
.2. режим на неизправност, оценен като изключително малко вероятен, не води до по-тежки последици от 
опасните ефекти; и 
.3.  режим на неизправност, оценен като чест или вероятен, не води до по-тежки последици от 
незначителните ефекти. 
 
13.2. Числовите стойности за различните нива на вероятности са посочени в раздел 3 от приложение 3 
към настоящия кодекс. В областите, в които няма данни от плавателни съдове за определяне на нивото 
на вероятностите за повреда, могат да се използват други източници, като например: 
.1. сервизни изпитвания , или 
.2. данни за надеждност, използвани в други зони при сходни експлоатационни условия; или 
120 
 
.3. математически модел, ако е приложим. 
 
14 Документация 
14.1. Полезно е анализът на характера и последствията от неизправностите да се извършва на работен 
лист, както е показано в допълнение 2. 
 
14.2. Работният лист се организира така, че първо да показва най-високото системно ниво, а след това да 
се продължи надолу с по-ниските нива на системата. 
 
15 Програма за изпитване 
15.1. Изготвя се тестова програма, за да се потвърдят заключенията от анализа на характера и 
последствията от неизправностите.  Препоръчва се тестовата програма да включва всички системи или 
системни елементи, чиято неизправност би довела до: 
 
.1. значителни или по-тежки ефекти; 
 
.2. ограничена работа; и 
 
.3. други коригиращи действия. 
 
За оборудване, при което неизправността не може лесно да се симулира на плавателния съд, могат да 
се използват резултати от други изпитвания за определяне на ефектите и влиянието върху системите и 
плавателния съд. 
 
15.2. Опитите включват също изследвания на: 
 
.1. разположението на пунктовете за управление, по-специално по отношение на относителното 
разположение на превключвателите и другите устройства за управление, за да се гарантира нисък 
потенциал за непреднамерено и неправилно действие на екипажа, особено при извънредни ситуации, и 
осигуряването на блокировки за предотвратяване на непреднамерено задействане при важна системна 
работа; 
 
.2. наличието и качеството на оперативната документация на плавателния съд, по-специално по 
отношение на контролните списъци преди пътуването.  От съществено значение е тези проверки да 
отчитат всички неоткрити неизправности, установени при анализа на неизправностите; и 
 
.3. ефектите от основните режими на неизправност, както са посочени в теоретичния анализ. 
 
15.3. Изпитванията за анализ на характера и последствията от неизправностите на борда се провеждат 
в съответствие с разпоредбите, посочени в 5.3, 16.4 и 17.4 от настоящия Кодекс, преди плавателният 
съд да влезе в експлоатация. 
 
16 Доклад от анализа на характера и последствията от 
неизправностите 
. Докладът от анализа на характера и последствията от неизправностите представлява самостоятелен 
документ с пълно описание на плавателния съд, неговите системи и техните функции, както и 
предложените експлоатационни и метеорологични условия за режимите на неизправност, причините и 
ефектите, които трябва да се разбират, без да е необходимо да се правят препратки към други планове и 
документи, които не са включени в доклада. Допусканията от анализа и блоковите диаграми на системата 
се включват, когато е целесъобразно.  Докладът съдържа резюме на заключенията и препоръките за 
всяка от системите, оценени в анализа на неизправностите в системите и анализа на неизправностите в 
оборудването.  В него се изброяват също всички вероятни неизправности и тяхната вероятност за 
неизправност, където е приложимо, коригиращите действия или експлоатационните ограничения за всяка 
система във всеки от анализираните работни режими.  Докладът включва тестовата програма, както и 
всички други доклади от изпитвания и анализи на характера и последствията от неизправностите.